PRIJEDLOZI I PRILAGODBE DRAMSKIH IGARA I POSTUPAKA U DIJELOVIMA SATI HRVATSKOGA JEZIKA U RAZREDNOJ NASTAVI (redovnim, dopunskim i dodatnim)

1.

|  |  |  |
| --- | --- | --- |
| osnovna škola: | | školska godina: |
| učiteljica/učitelj: | razred: 1. | nadnevak: |
| PRIPREMA ZA IZVOĐENJE NASTAVNOGA SATA HRVATSKOGA JEZIKA | | |
| NASTAVNO PODRUČJE /  NASTAVNA TEMA: | POČETNO ČITANJE I PISANJE / JEZIK | |
| NASTAVNA JEDINICA: | Obrada slova | redni broj sata: |
| KLJUČNI POJMOVI: | GLAS, SLOVO, RIJEČ, ČITANJE | |
| VRIJEDNOSTI: | **1. znanje**  **2. solidarnost**  3. identitet  4. odgovornost | |
| KOMPETENCIJE: | **1. komunikacija na materinskom jeziku**  **6. učiti kako učiti**  **7. socijalna i građanska kompetencija**  **8. kulturna svijest i izražavanje** | |
| CILJ SATA: | Osposobiti učenike za glasovnu analizu i sintezu riječi | |
| OBRAZOVNA POSTIGNUĆA: | * prepoznavanje tiskanih slova (grafema) i povezivanje s glasom (fonemom); * povezivanje glasova i slova u cjelovitu riječ; * otkrivanje značenja riječi. | |
| ISHODI UČENJA: | * identificirati glasove /slova u riječi * dati primjer novih riječi * upotrijebiti zadani glas u pronalaženju riječi | |
| ZADATCI NASTAVE:  a) obrazovni (materijalni)  b) funkcionalni  c) odgojni | a) prepoznavanje slova i povezivanje s glasom  b) razvijati finu motoriku ruku kao predvježbu za pisanje slova  c) vježbati suradnju, stvarati povezanost unutar razrednoga odjela | |
| NASTAVNE METODE: | * dramatizacije (odnosi se samo na dramsku igru, ostale ovise o ostalim dijelovima sata) | |
| OBLICI NASTAVE: | * ovise o cjelokupnoj organizaciji sata | |
| NASTAVNI IZVORI, SREDSTVA I POMAGALA: | Klupko vune (ili spužvasta loptica, balon) za dramsku igru + ostalo | |
| KORELACIJA: | TZK – bacanje i hvatanje | |
| MEĐUPREDMETNE TEME: | **1. Osobni i socijalni razvoj**  **3. Učiti kako učiti**  **6. Građanski odgoj i obrazovanje** | |

|  |  |
| --- | --- |
| PLAN PLOČE:   * Napisano veliko i malo tiskano slovo koje se obrađuje * Aplikacije slike i riječi koje sadrže zadano slovo |  |

|  |  |  |
| --- | --- | --- |
| TIJEK NASTAVNOGA SATA | aktivnosti za učenike | oblik rada |
| **Pletimo mrežu** (Obitelj slova/glasa V)  Učitelj zadaje zadatak, npr: Prije bacanja klupka izgovori riječ koja počinje glasom V.  Započinje vježbu izgovarajući riječ **vuna** i bacajući nekom učeniku u krugu klupko vune tako da zadrži početak niti u ruci. Učenik baca klupko sljedećem igraču i tako redom. (Vještiji igrači bacaju klupko tako da se ono u letu odmata, a manje vješti odmotavaju klupko za onoliku duljinu kolika je potrebna da bi klupko doprlo do drugog igrača i tek tada ga bacaju.)  Zadatak:   * izgovoriti riječ koja počinje zadanim glasom/slovom * izgovoriti riječ koja sadrži zadani glas * izgovoriti riječ koja ima zadani glas na kraju | Učenici stoje u krugu. Hvataju i bacaju klupko izgovarajući pri tome riječi koje ispunjavaju zadani zadatak.  Nakon uhvaćenoga klupka izgovara svoju riječ i baca klupko dalje, sljedećem učeniku. | - frontalni  - timski |
| Igra se može prilagoditi sposobnostima i uzrastu učenika. Može se započeti dobacivanje zamišljenim klupkom vune, balonom, laganom (mekanom) lopticom. U starijem uzrastu, učenici mogu izgovarati rečenice (samo upitne, samo izjavne, samo imenice, samo glagole, i sl.) |  |  |

2.

|  |  |  |
| --- | --- | --- |
| osnovna škola: | | školska godina: |
| učiteljica/učitelj: | razred: 1. | nadnevak: |
| PRIPREMA ZA IZVOĐENJE NASTAVNOGA SATA HRVATSKOGA JEZIKA | | |
| NASTAVNO PODRUČJE /  NASTAVNA TEMA: | Izgovor i pisanje glasova / Veliko početno slovo | |
| NASTAVNA JEDINICA: | Pisanje slova, riječi | redni broj sata: |
| KLJUČNI POJMOVI: | Slovo, riječ, vlastito ime, veliko početno slovo | |
| VRIJEDNOSTI: | 1. znanje  2. solidarnost  3. identitet  4. odgovornost | |
| KOMPETENCIJE: | **1. komunikacija na materinskom jeziku**  **4. inicijativnost i poduzetnost**  **6. učiti kako učiti**  **7. socijalna i građanska kompetencija**  **8. kulturna svijest i izražavanje** | |
| CILJ SATA: | Pravilno izgovarati i zapisivati sve glasove/slova u imenima velikim početnim slovom | |
| OBRAZOVNA POSTIGNUĆA: | * pravilno izgovarati i zapisivati sve glasove u riječima, s osobitom pozornošću na one koje većina učenika teže zamjećuje i razlikuje * primjenjivati pravilo za pisanje velikog početnog slova u imenima | |
| ISHODI UČENJA: |  | |
| ZADATCI NASTAVE:  a) obrazovni (materijalni)  b) funkcionalni  c) odgojni | a) razlikovati osobna imena od ostalih riječi; pisati imena velikim početnim slovom  b) razvijati analitičko mišljenje; vježbati tjelesne sposobnosti, koordinaciju pokreta  c) uvažavati sve sudionike igre, poštovati ravnopravnost u igri | |
| NASTAVNE METODE: | demonstracije, tjelesne aktivnost, dramatizacije | |
| OBLICI NASTAVE: | Praktična nastava | |
| NASTAVNI IZVORI, SREDSTVA I POMAGALA: |  | |
| KORELACIJA: | LK – crte po toku, TZK – opće pripremne vježbe | |
| MEĐUPREDMETNE TEME: | **1. Osobni i socijalni razvoj**  **2. Zdravlje, sigurnost i zaštita okoliša**  **3. Učiti kako učiti**  **6. Građanski odgoj i obrazovanje** | |

|  |  |  |
| --- | --- | --- |
| PRIMJENA U NASTAVNOM SATU | aktivnosti za učenike | oblik rada |
| **Pisanje imena u zraku**  Učitelj zadaje zadatke: Napiši svoje ime u zraku:  - najvećim mogućim slovima desnom pa lijevom rukom  - najmanjim mogućim slovima desnom pa lijevom nogom  - laktom jedne ruke, zatim druge  - ramenom, koljenom, petom, nosom  - kao vatrogasac držeći objema rukama veliko crijevo iz kojeg izlazi mlaz vode  - po tlu pijeskom koji prosipamo šakama  - kao grafit bojom u spreju po zamišljenom zidu  Mogućnosti su razne i ovise o mašti voditelja.  Učitelj poziva učenike da sami predlože neki način „pisanja“. | Učenici stoje slobodno u prostoru učionice. Izvršavaju zadatke. Predlažu nove načine izvođenja zadatka. | - frontalni  - individualni |
| Postupak je moguće primjeniti u uvodnom dijelu za motivaciju učenika. Učenici će pisati poznate riječi, obrađenim slovima. Ako se igra primjenjuje kao uvježbavanje, učitelj će zadavati za pisanje nove riječi koje sadrže netom obrađeno slovo. |  |  |